東郡懷古二首 陽給事
作者：李德裕
朝代：唐

paragraphs: 宋氏遠家左，豺狼滿中州。
陽君守滑臺，終古垂英猷。
數仞城既毀，萬夫心莫留。
跳身入飛鏃，免胄臨霜矛。
畢命在旗下，僵尸橫道周。
義風激河汴，壯氣淪山丘。
嗟爾抱忠烈，古來誰與儔。
就烹感漢使，握節悲陽秋。
顏子綴清藻，鏗然如素璆。
徘徊望故壘，尚想精魂遊。